
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 38C/72/2024 6624205589 20. 12. 2024 JUDr. Tomáš Minárik ECLI:SK:OSLC:2024:6624205589.2
Uznesenie Okresný súd Lučenec v spore žalobcu: Slovenská televízia a rozhlas, Mlynská dolina, 845 45 Bratislava, IČO: 56 398 255, proti žalovanému: E. F., nar. XX. XX. XXXX, trvale bytom I. XX, I., o zaplatenie 35,56 Eur istiny s príslušenstvom, takto rozhodol: I. Súd konanie z a s t a v u j e. II. Žalovanému sa voči žalobcovi nárok na náhradu trov konania n e p r i z n á v a. odôvodnenie: 1. Predmetom konania medzi stranami sporu je zaplatenie sumy 35,56 Eur s príslušenstvom. 2. Podaním doručeným tunajšiemu súdu dňa 17. 12. 2024 žalobca súdu oznámil, že podanú žalobe berie celkom späť a žiada, aby súd konanie zastavil vzhľadom k tomu, že dňa 20. 11. 2018 bol na majetok žalovaného vyhlásený konkurz. 3. Podľa § 144, § 145 ods. 1, § 146 ods. 1 Civilného sporového poriadku, žalobca môže vziať žalobu späť. Ak je žaloba vzatá späť celkom, súd konanie zastaví. Súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr než sa začalo predbežné prejednanie sporu podľa § 168 alebo pojednávanie. 4. Súd pri svojom rozhodovaní vychádzal z citovaných ustanovení zákona. Vzhľadom na to, že žalobca vzal podanú žalobu celkom späť skôr než sa začalo predbežné prejednanie sporu podľa § 168 alebo pojednávanie, prípadný nesúhlas žalovaného so spävzatím žaloby by nebol účinný, preto potom súd konanie zastavil. 5. O náhrade trov konania súd rozhodol podľa ustanovenia § 256 ods. 1 CSP, podľa ktorého, ak strana procesne zavinila zastavenie konania, súd prizná náhradu trov konania protistrane. V predmetnom spore procesne zavinil zastavenie konania žalobca, avšak žalovanému žiadne trovy nevznikli, preto potom súd rozhodol tak, že žalovanému sa voči žalobcovi náhrada trov konania nepriznáva. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia. Odvolanie sa podáva na Okresnom súde Lučenec písomne v dvoch vyhotoveniach a rozhoduje o ňom Krajský súd v Banskej Bystrici. V odvolaní sa uvedie, ktorému súdu je určené, kto ho robí, ktorej veci sa týka, čo sa ním sleduje, uvedie sa spisová značka, ďalej sa uvedie proti ktorému rozhodnutiu smeruje, v akom rozsahu sa
napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie musí byť podpísané. Rozsah, v akom sa rozhodnutie napáda môže odvolateľ rozšíriť len do uplynutia lehoty na podanie odvolania.

